stanford-oval/wikipedia huggingface dataset:
מאיר אליהו
ביוגרפיה

אליהו שירת כקצין במג"ב צפון. ב-12 בינואר 2003 ניהל מרדף אחר חוליית מחבלים שחדרה ליישוב גדיש ורצחה את סייר הביטחון של מועצה אזורית גלבוע. על פועלו עוטר יחד עם עמוס יעקב, קובי שבתאי ואופיר סולימאן בעיטור האומץ.
שימש מפקד יחידת ספיר של מג"ב, מפקד יחידת אלון ושחר 101 במג"ב צפון, ראש ענף מבצעים במטה משמר הגבול ודובר מג"ב צפון. ב-2008 זכה לשבחים מוועדת הבדיקה לבדיקת אירועי המהומות בפקיעין שהתרחשו ב-2007, על גילוי אומץ לב ודבקות במטרה וסיכון חייו. ב-2017 מונה למפקדה הראשון של החטיבה הטקטית של משמר הגבול. ביולי 2020 מונה למפקד מג"ב עוטף ירושלים.
באפריל 2021 מונה למפקד מג"ב ירושלים. לאחר הקמת המשמר הלאומי הישראלי ב-2022 מונה למפקדו הראשון. בספטמבר 2024 במסגרת סבב מינויים במשטרת ישראל השר לביטחון לאומי איתמר בן גביר קיבל את המלצתו של המפכ"ל דני לוי למנות את אליהו למפקד מחוז צפון ויועלה לדרגת ניצב.
אליהו נשוי ואב לארבעה. תושב שדי תרומות.
הערות שוליים

↑  עיטור האומץ של משטרת ישראל לפקד מאיר אליהו, באתר הגבורה
↑    עמיר רפפורט, ‏מפקד מג"ב שהומלץ למפכ"לות: "שירות במג"ב – אתגר מבצעי מתמשך", בעיתון מקור ראשון, 15 בדצמבר 2020
↑  הדס שפר, מסקנות נגד שוטרים על מהומות פקיעין, באתר nrg‏, 21 בפברואר 2008
↑  ענת יורובסקי, לירן תמרי, מפקד מרחב עוטף ירושלים במג"ב נכנס לתפקידו: "נרגש לקבל את הפיקוד", באתר mynet‏ ירושלים, 1 ביולי 2020
↑  מישאל לוי, ‏"אתגר גדול": טקס כניסת מפקד מרחב ירושלים במשמר הגבול, באתר כיכר השבת, 21 באפריל 2021
אסף מידני

| --- | --- |

 לידה:  3 באפריל 1969 (בן 55) רחובות ישראל ישראל
 ענף מדעי:  משפטים, מדיניות ציבורית ומדע המדינה
 מקום מגורים:  גבעת ברנר
 מקום לימודים:  בית הספר למשפטים המסלול האקדמי המכללה למינהל  המחלקה למינהל ומדיניות ציבורית, בית הספר לניהול אוניברסיטת בן-גוריון בנגב
 פרסים והוקרה:  פרס הספר הטוב ביותר מטעם האגודה הישראלית למדע המדינה
אסף מידני (נולד ב-3 באפריל 1969 ברחובות) הוא עורך דין, חוקר משפט ציבורי, מינהל ומדיניות ציבורית ומדע המדינה, פרופסור מן המניין במכללה האקדמית תל אביב-יפו. שימש דיקן בית הספר לממשל וחברה במכללה האקדמית תל אביב-יפו ונשיא האגודה הישראלית למדע המדינה. הוא חבר המועצה להשכלה גבוהה ויו"ר מועצת החילוט במשרד המשפטים. בין השנים 2017 ל-2025, כיהן כחבר הוועדה הציבורית לקביעת מימון מפלגות בישראל.
תפקידים ציבוריים עיקריים

מידני היה חבר הדירקטוריון של מוסד ביאליק (2004–2017); וחבר הוועד המנהל של יד טבנקין, המרכז הרעיוני והמחקרי של התנועה הקיבוצית (2010– 2017); ב־2009–2015 היה חבר המזכירות העליונה של קיבוץ גבעת ברנר, וב־2016–2022 חבר הדירקטוריון ויו״ר ועדת המכרזים של הרשות לפיתוח כלכלי של עיריית תל אביב-יפו. ב־2016–2019 היה יו״ר הדירקטוריון של החברה הממשלתית לתיירות.
בשנת 2005 היה יועץ לוועדת נשיא המדינה לבחינת מבנה הממשל, וגם יועץ הוועדה לעניין מינוי וכהונה של משרות בכירות לקידום מדיניות בשירות המדינה.
ב־2013–2017 שימש היועץ האקדמי של המרכז הישראלי להעצמת האזרח שליד אוניברסיטת תל אביב.
ב־2014–2018 היה יו״ר ועדת ההיגוי בפרויקט מדד שקיפות ברשויות המקומיות, מטעם שקיפות בינ"ל ישראל.
משנת 2016 הוא מכהן בדירקטוריון של תאגיד המים והביוב הבאר השלישית (רחובות) בע"מ, ומטעמו כיו״ר ועדת הביקורת. משנת 2021 הוא מכהן כחבר הדירקטוריון של הסתדרות העובדים הלאומית, ומטעמה כיו״ר ועדת המחקר והפיתוח ומשנת 2022, משמש כחבר הדירקטוריון של עתיד רשת חינוך ובתי ספר בע"מ, ומטעמה כיו״ר הוועדה הפדגוגית וחבר הוועדה המנהלת.
משנת 2017 ועד 2025, כיהן כחבר הוועדה הציבורית למימון מפלגות בישראל.
בשנת 2023 נבחר לכהן כיו"ר המועצה להכוונת פעולות קרן החילוט במשרד המשפטים לפי סעיף 23 לחוק איסור הלבנת הון, התש"ס-2000 וכחבר הוועדה לעניין הגנה משפטית במשרד המשפטים.
בשנת 2024 עמד בראש הוועדה לבחינת ייעול השירות בחברות הממשלתיות, שהמליצה להקשיח את תנאי הסף הקבועים בחוק לדירקטורים, אך במקביל המליצה לבטל את נבחרת הדירקטורים ולאפשר לשר למנות כל מי שעומד בתנאי הסף.
לקראת הבחירות לכנסת השמונה עשרה הוצב במקום האחרון ברשימת "הישראלים" שלא עברה את אחוז החסימה.
פרסים והוקרה

2022, ועדת הערכה בינלאומית לתחום מדע המדינה בישראל, מטעם המועצה להשכלה גבוהה, בראשות פרופ' שריל שונהארדט-ביילי (Cheryl Schonhardt-Bailey), קבעה כי למחקריו של פרופ' מידני נודעת השפעה רבה למדי בתחום המשפט, ממשל, זכויות אדם ומדיניות ציבורית. הוועדה גם ציינה לשבח את ספרו "האנטומיה של זכויות אדם בישראל -רטוריקה חוקתית ופרקטיקה מדינתית", בהוצאת אוניברסיטת קיימברידג' שזכה לפרס הספר הטוב ביותר של האגודה הישראלית למדע המדינה.
2015, פרס הספר הטוב ביותר: האנטומיה של זכויות האדם בישראל: רטוריקה חוקתית ופרקטיקה מדינתית. מטעם האגודה הישראלית למדעי המדינה. פורסם באנגלית בשם: The Anatomy of Human Rights in Israel, Constitutional Rhetoric and State Practice Cambridge University Press 2014.
ספרים בעברית

אחריות ציבורית וצריכה פוליטית: בית המשפט העליון מול הכנסת והממשלה - ארבע רפורמות לישראל, תל אביב: בורסי הוצאה לאור של ספרי משפט, 2009.
דיני תיירות בישראל, הלכה ומעשה, תל אביב: בורסי הוצאה לאור של ספרי משפט 2020, בשיתוף עו"ד אייל נון
מדיניות ציבורית: יסודות ועקרונות, רעננה: האוניברסיטה הפתוחה 2019, רעננה, בשיתוף דוד נחמיאס
מדיניות ציבורית בין חברה למשפט: בית המשפט העליון, השתתפות פוליטית ועיצוב מדיניות, 2006 ירושלים: כרמל, בשיתוף שלמה מזרחי. גרסה מקוונת של הספר (לבעלי הרשאה), באתר "כותר"
ספרים באנגלית

The Anatomy of Human Rights in Israel, Constitutional Rhetoric and State Practice, Cambridge University Press 2014, Winner of the 2015 Best Book Award, Ispsa
Israeli Supreme Court and the Human Rights Revolution, Courts as Agenda Setters, Cambridge University Press 2011
Political Transformations and Political Entrepreneurs: Israel in Comparative Perspective, Palgrave Macmillan 2009
הערות שוליים

1 2  אודות פרופסור אסף מידני באתר אוניברסיטת רייכמן
1 2  פרופ' אסף מידני, תושב גבעת ברנר, נבחר לנשיא האגודה הישראלית למדע המדינה, עיתון ערים רחובות, 6 במאי 2018
↑  פרופ' אסף מידני, באתר המועצה להשכלה גבוהה
1 2  המועצה להכוונת פעולות קרן החילוט לפי סעיף 23 לחוק איסור הלבנת הון, התש"ס-2000, באתר משרד המשפטים
↑  פרופ' אסף מידני מגבעת ברנר נבחר כחבר המועצה להשכלה גבוהה, 7 באפריל 2022, אתר התנועה הקיבוצית
1 2 3 4 5  אודות אסף מידני באתר המכללה האקדמית תל אביב-יפו
1 2 3  אסף מידני, ב"לקסיקון הספרות העברית החדשה"
↑  בית המשפט העליון כקובע סדר יום פוליטי וחברתי, באתר הספרייה הלאומית
↑  יזמים פוליטיים ותהליך של שינוי מוסדי, באתר הספרייה הלאומית
↑  אסף מידני, באתר אוניברסיטת תל אביב
↑  הוועדות העליונות למינוי פרופסורים, באתר המועצה להשכלה גבוהה
↑  הספר "אלכסנדריה זו שאותה לא נדע", באתר "סימניה"
↑  שירה ופוליטיקה בישראל, באתר הספרייה הלאומית
↑  קול קורא בעז, באתר הספרייה הלאומית
↑  פרופ' אסף מידני מגבעת ברנר נבחר ליו"ר החברה הממשלתית לתיירות, ynet, 19.10.17
↑  אסף מידני, באתר News1 מחלקה ראשונה
↑  עלון מידע ודו"ח שנתי לתושבים 2020, תאגיד המים והביוב, הבאר השלישית (רחובות) בע"מ
↑   גלית בן חמו בשיתוף ההסתדרות הלאומית, "מהפכת התאגדות עובדי המגזר העסקי בעיצומה", באתר TheMarker‏, 5 בינואר 2022  פרסומי
↑  https://www.gov.il/he/Departments/units/legal_defense ועדה לעניין הגנה משפטית], באתר משרד המשפטים
↑  המינוי החדש של דודי אמסלם: "לישראל דרושה משילות", באתר אייס, 21 באוגוסט 2024
↑  שלמה טייטלבאום, ביטול נבחרת הדירקטורים: למה מגיע לנו ניהול בינוני?, באתר כלכליסט, 4 בפברואר 2025
↑  רשימות המועמדים המפורטות שאושרו, באתר ועדת הבחירות המרכזית לכנסת
↑  שובל גבע, הספר הטוב של השנה: של הקיבוצניק אסף מידני, באתר mynet‏ קיבוץ, 17 במאי 2015
↑  זוכה פרס הספר המצטיין לשנת 2015 מטעם האגודה הישראלית למדע המדינה
| --- | --- |
בקרת זהויות :  NLI: 987007265337705171  BnF: cb155560633 (data)  GND: 1047349175  ISNI: 0000 0000 7145 0325  LCCN: no2006117317  NTA: 327583371  VIAF: 98054164   WorldCat (עם VIAF): 98054164
יס"מ

| --- | --- |
סיכת יס"מ
סיכת יס"מ
 פרטים
 מדינה:  ישראל ישראל
 שיוך:   משטרת ישראל
 אירועים ותאריכים
 תקופת הפעילות:  1990–הווה (כ־35 שנים) 
 פיקוד
 דרגת המפקד:  רב-פקד 
לוחמי יס"מ רכובים על אופנוע, ירושלים, יולי 2014
יס"מ – יחידת הסיור המיוחדת של משטרת ישראל – היא יחידה מיוחדת במשטרת ישראל שהוקמה במקור ומשמשת עד היום כיחידה המקצועית והעיקרית לטיפול בהפרות סדר והתפרעויות המוניות. במהלך השנים ולאור התפקידים הנוספים שנמצאים באחריות משטרת ישראל, היס"מ מטפלת בעוד שלל משימות אחרות אשר מצריכות עבודת צוות משטרתי לוחם, מיומן וזמין. לצורך כך מוכשרים לוחמי היחידה לתת מענה לאירועי פשיעה חמורה ואלימות במהלך שגרת עבודתם, ולהילחם בעבריינים ומחבלים הנושאים גם נשק חם.
היס"מ מורכבת מצוותי אופנוענים או מסחריות גדולים על מנת לזרז את הטיפול באירועים, אך עם זאת רבים ומצוידים היטב. מדי לוחמי היס"מ הם שחורים; עד שנת 2021 היו לובשים הלוחמים מדי עבודה (מדי ב') משטרתיים אפורים וצוותי האופנועים ביחידה היו לובשים מעילי רכיבה שחורים.
ארגון ומבנה היחידה

היס"מ כפופה למשטרת ישראל ומהווה המקבילה של סיירת משמר הגבול במשטרה "הכחולה". יחידות היס"מ פרושות ברחבי הארץ במחוזות ובמרחבים השונים, הן כפופות מבצעית למפקד המחוז/המרחב ומקצועית לאגף המבצעים במטה הארצי. מפקד היחידה הוא קצין משטרה בדרגת רב פקד, ותחת פיקודו פועלים מפקדי צוותים וצוותי לוחמים המורכבים מגברים ונשים.
ארגון ומבנה היחידה > כח אדם

הגיוס ליחידה נעשה על בסיס התנדבותי, והמשרתים בה הם אנשי קבע בוגרי יחידות קרביות בצה"ל או במג"ב, בעלי רובאי 05 ומעלה.
ההכשרה לתפקיד כוללת קורס שוטרים שנערך במכללה הלאומית לשוטרים, שם עוברים המגויסים הכשרות לתפקיד שוטר במשטרת ישראל, ולאחר מכן קורס לוחמי יס"מ. הקורס נערך בבבסא"ר ע"ש רבין, ביחד עם לוחמי יחידות מג"ב, ובסופו מוענקת להם סיכת הלוחם של היחידה.
הלוחמים נדרשים להיות זמינים להקפצות במשך כל שעות היממה, והם מתאמנים באופן קבוע בנושאים מקצועיים הכוללים כושר גופני, קליעה, לוחמה בטרור, קרב מגע, טקטיקות פיזור הפגנות מתקדמות, נהיגה מבצעית, שיתוף פעולה עם כוחות אחרים, לוחמת אב"כ, עזרה ראשונה ועוד.
ארגון ומבנה היחידה > תפקידי היחידה

היס"מ מהווה חוד החנית של משטרת ישראל בהתמודדות מול מעשי עבריינות בעלי אלמנטים אלימים מכל הסוגים, ולכן מגוון התפקידים שבאחריותה הוא רחב מאוד, וכולל מטבע הדברים גם את ההתמודדות עם טרור:
טיפול באירועים של הפגנות, הפרות סדר ומהומות.
בקרת קהל במופעים, אירועי ספורט וכדומה.
מלחמה בסחר בסמים.
ניידת יס"מאבטחת אח"מים, מאוימים ועדי מדינה.
מתן מענה לפיגועים ומעצר שוהים בלתי-חוקיים.
זמינות עבור יחידות משטרה אחרות בגזרה באירועים חריגים (ירי, מרדפים, אלימות חמורה ועוד).
סיוע ליחידות המשטרה בתחומי מודיעין, אבטחה וכדומה.
פינוי מאחזים ומבנים בלתי חוקיים.
ביצוע צווי חיפוש/מעצר, של חשודים חמושים/אלימים במיוחד.
ארגון ומבנה היחידה > אמצעים

רובי סער מדגמי M16 ו-M4 קרבין ו-M5 קרבין.
אקדחים מדגמי גלוק 17 וגלוק 19
מגוון אמצעים לפיזור הפגנות.
רכבי ואן מדגמי שברולט "סוואנה" שעברו הסבה.
אופנועי BMW GS 800
רכבי שטח ממוגני ירי (איו"ש).
טרקטורונים (נגב).
סולמות.
אמצעי פריצה.
אמצעי ראיית לילה.
קסדות.
שכפ"צים.
אמצעי קשר.
היסטוריה ואירועים בולטים

היס"מ הראשונה הוקמה בשנת 1988 במרחב העמקים ומפקדה היה שמעון קורן, בשנת 1991 הוקמה היחידה השנייה במחוז ירושלים (קדמו לה מספר יחידות פיילוט במהלך שנות השמונים אשר נקראו יל"ס - יחידה להשלטת סדר) ומאז הלכו וקמו יחידות יס"מ בכל גזרות משטרת ישראל.
אנשי היחידה לקחו לאורך השנים חלק באירועים חשובים בתודעה הישראלית, בין הבולטים שבהם היו גם רצח יצחק רבין, מהומות אוקטובר 2000, תוכנית ההתנתקות ופינוי ההתנחלות עמונה. הלוחמים פעלו גם בזירות פיגועים רבים בכל רחבי הארץ, ובכמה מקרים אף נלחמו פנים אל פנים מול מחבלים שכבר החלו בביצוע הפיגוע.
במהלך טבח שבעה באוקטובר, לקחו חלק מרכזי לוחמי היס"מ בקרבות הבלימה בקרב על שדרות ובקרב על אופקים וכן בקרבות ביישובי עוטף עזה. במהלך הקרבות איבדה היחידה מספר רב מאנשיה.
היסטוריה ואירועים בולטים > פעילות

היס"מ מוגדרת "יחידת התערבות". ככזו, עליה להתערב הלכה למעשה ובאופן מיידי בכל התפתחות מסכנת חיים, כדי לסכל או לכל הפחות למזער נזקים באירוע. היחידה מאפשרת לפיקוד המשטרה או הצבא לקבל תמונת מצב עדכנית מכח שמזנק מהר, מכתר, מקפיא מצב ואם צריך גם חותר למגע עד להגעת "יחידת השתלטות", צוות משא ומתן ושאר גורמים מקצועיים בהתאם לסיטואציה. מלבד ההיבט הביטחוני המובן מאליו, התערבויות שכאלה נדרשות בסביבה האזרחית בשלל אירועים מתפתחים כגון ניסיונות התאבדות הכוללים התבצרות, נשק, בלוני גז, ניסיונות חיסול וקרבות עבריינים, אירועי חומ"ס אזרחיים ועוד.
לוחמי היס"מ הפכו ל"חלק מהנוף" בהפגנות הימין והשמאל הפוליטי בישראל, הפגנות פלסטינים ופעילי שמאל רדיקלי, תפילות ימי השישי במסגד אל-אקצא, המלחמה באלימות באצטדיוני הכדורגל, פינוי מאחזים באיו"ש, פינוי מבנים בלתי חוקיים במזרח ירושלים, בנגב ובצפון, הפרות סדר והפגנות על רקע חברתי של קבוצות ורבדים בציבור הישראלי (למשל חרדים, אתיופים, דרוזים, סטודנטים ועוד).
בשל תפקידן, ובעיקר לאור תפקודן באירועים אלו, קנו לעצמן יחידות היס"מ מוניטין של יחידות קשוחות, שלא נרתעות מעימותים פיזיים עם מתפרעים.
בימים כסדרם, עוסקות יחידות היס"מ באכיפת עבירות חמורות, כל אחת לפי אופי הגזרות השונות במשטרת ישראל- משמע, כל יחידה מתמחה בטיפול ובהתמודדות מול תופעות העבריינות הנפוצות באזור פעילותה. נוכחות לוחמי יס"מ בולטת באזור לוד, רמלה, תל אביב-יפו, גבול ישראל מצרים וכפרי הדרום, באר שבע, דימונה, אזור המשולש, ירושלים, איו"ש וכפרי הגליל.
היסטוריה ואירועים בולטים > ביקורות

ועדות שהוקמו מטעם המדינה לאחר אירועים משמעותיים, נתנו את דעתם והמלצותיהם בנוגע לפעילות יחידות היס"מ בהקשרים שונים:
ועדת שמגר (רצח רבין).
ועדת אור.
ועדת החקירה הפרלמנטרית לאירועי עמונה.
לאורך השנים נשמעו קריאות מכל גוני הקשת הפוליטית והחברתית, על כך שהכוח אותו מפעיל היס"מ רב מהנדרש ועוד שלל טענות בגין אי ענידת תגי שם ושימוש לא חוקי באמצעים לפיזור הפגנות. לעיתים קרובות, טענו[דרוש מקור] פוליטיקאים ומפגינים באמצעי התקשורת כי מדובר באלימות לשמה של הזרוע המבצעת כלפי מתנגדיה. לאורך השנים הוגשו תלונות רבות כנגד שוטרי היחידה במח"ש, אך רובן הגדול נסגרו.
עם פתיחת שנת 2010 נעצרו מספר לוחמים מיס"מ ירקון, בחשד שהתעללו בגנב אופנוע פלסטיני, הפרשה זכתה לסיקור נרחב בתקשורת - והסתיימה לבסוף בביטול כל האישומים על ידי מח"ש.
מבין התלונות שדווקא כן הובילו להרשעה של לוחמים בבתי המשפט או בבית הדין המשמעתי של המשטרה, אפשר לכלול את עונשו של שוטר היס"מ גלעד מזרחי, שנידון בשנת 2010 לחצי שנת מאסר על תנאי וקנס כספי עקב חלקו באירוע של תקיפת צלם בהפגנה בירושלים. באפריל 2017 פוטר שוטר יס"מ מתפקידו לאחר שתועד (ולאחר מכן הודה במעשה) מכה באלימות נהג משאית פלסטיני.
העיתונאי יוסי אלי חשף ביקורת פנימית חמורה בשנת 2009, כאשר ערך כתבת תחקיר על יס"מ ירושלים. לוחמים שהתראיינו בעילום שם ציינו כי ביחידתם מקובל להתעלל בשוטרים חדשים ולהתעלם מבעיות רפואיות שלהם, והעידו על אלימות כלפי אזרחים ללא כל הצדקה. תגובת המשטרה הייתה כי הטענות נבדקו וכי אין בהן אמת.
הביקורות על האלימות של יחידת היס"מ הגיעו גם אל מגרשי הספורט, בעיקר בקרב אוהדי בית"ר ירושלים, שהתלוננו לא פעם על אלימות מוגזמת מצד שוטרי היס"מ, ואף תיעדו שוטרים מתנהגים באלימות פיזית ואף מילולית כלפי האוהדים, לפעמים ללא סיבה מוצדקת הנראית לעין. בעקבות כך הוצאו השוטרים מיציעי הספורט[דרוש מקור].
ראו גם

ימ"מ - היחידה הלאומית המיוחדת ללוחמה בטרור
ימ"ס - יחידת המסתערבים של משמר הגבול
סמ"ג - סיירת משמר הגבול
אלפ"ה - אמצעים לפיזור הפגנות
הפגנה, מהומה, הפרת סדר
כוחות מיוחדים
הערות שוליים

↑  להבדיל משוטרי הסיור למשל, אשר מסיירים כזוגות או אף בודדים
1 2 3 4 5 6 7 8 9 10  שוטרים באפור – יחידת הסיור המיוחדת (יס"מ) דן - באתר משטרת ישראל, 07/07/2003
1 2 3 4 5  יחידת סיור מיוחדת - פיקוד יס"מ ירושלים, באתר משטרת ישראל
↑   סרטון תדמית של משטרת ישראל, סרטון בערוץ "משטרת ישראל", באתר יוטיוב (אורך: 01:55)
↑  להבדיל משוטרי משמר הגבול שצבע מדיהם ירוק (ראו גם: מערכות המדים במשטרת ישראל).
1 2 3 4 5 6 7  מפקד יס"מ איילון גאה להציג: ביקורי בית אצל הגנבים - רגב גולדמן ,11/8/2010 nrg מקומי
1 2 3 4  שרון רופא-אופיר, קצינת היס"מ הראשונה: "מחבל זה צ'ופר", באתר ynet, 18 בנובמבר 2004.
↑  היס"מ - חוד החנית בשמירה על הסדר הציבורי - באתר משטרת ישראל
1 2 3 4 5 6  יס"מ איילון מדגימים לאורחים מדנבר לוחמת אוטובוס ואב"כ
↑  שוטרי יס"מ ממרחב ירקון ערכו תרגיל השתלטות על אוטובוס שנחטף על ידי מחבלים - HNN 12/09/2010
↑  טעות נפוצה היא לחשוב שאנשי יחידות הפרשים במשטרת ישראל מהווים חלק מיחידות היס"מ, למראה שיתוף הפעולה בעת פיזור הפגנות ולבישת המדים הזהים
↑  אלי אשכנזי‏, עשרות שוטרים, כלבנים וסוכן סמוי אחד: פשיטת הענק על סוחרי הסמים, באתר וואלה, 14 באוגוסט 2018
↑  אסף זוהר‏, המחבל שנתפס בדרכו לת"א - פעיל ג'יהאד, באתר וואלה, 21 במרץ 2006
1 2 3 4 5 6 7 8  אנשי החוק פרק 8 במלואו - צו חיפוש עם יס"מ לכיש -וידאו
↑  שוטרי יס"מ מנסים לעלות לגג אחד מבתי הקבע בעמונה - מבזק ערוץ 7, 1 פבו' 06
↑  אימון יסמ 7 - באתר משטרת ישראל
↑  קובי מנדל‏, שוטרי יס"מ במחוז הצפוני זכו לסיכת לוחם חדשה, באתר וואלה, 13 באוקטובר 2010
↑  ו"ע (תל אביב-יפו) 1714/03 - נעים עמי חנוכה נ' משהב"ט-אגף השיקום -ק. תגמולים - "...והתגייס למשטרה ביוני 1970... מפקד יחידה להשלטת סדר...", 15.08.2005
↑  אפור צבעוני - עיתון לוחמי יס"מ ירקון, 22/02/2006
↑  אפרת וייס, פיגוע דריסה בירושלים: 3 נהרגו, עשרות נפצעו, באתר ynet, 2 ביולי 2008 - לוחם יס"מ ירושלים בעת פיגוע הדריסה
↑  ניסיון לחסום כביש על ידי פעילים בתל אביב
↑  עפרי אילני, שוטרי יס"מ עצרו שלושה תומכי סרבנים שהפגינו בתל אביב, באתר הארץ, 23 באפריל 2009
1 2  אילנה קוריאל, כפר בדואי לא מוכר נהרס; 1,300 שוטרים איבטחו, באתר ynet, 27 ביולי 2010
↑  אייל הראובני, הדרוזים שוב הפגינו מול משרד ראש הממשלה, באתר ynet, 21 בספטמבר 2003
↑  עדות למוניטין זה ניתן לראות בכך שיחידות משטרה אחרות, ואף פקחי סיור של מספר עיריות באזור המרכז - בחרו ללבוש את מדי היס"מ האפורים כדי ליצור אשליה של הרתעה וכח בשגרת עבודתן.
↑  הארץ, שירות "", הוארך ב-4 ימים מעצרם של שוטרי יס"מ החשודים בהכאת גנב האופנוע הפלסטיני, באתר הארץ, 12 בינואר 2010
↑  אבי כהן, חשיפה: 10 שוטרים חשודים שהתעללו בפלסטיני, באתר ynet, 10 בינואר 2010
↑  אבי כהן, "השוטרים השתינו עלי והחדירו לי קנה של נשק", באתר ynet, 10 בינואר 2010
↑  אלי סניור, התעללות השוטרים בפלסטיני: כל האישומים בוטלו, באתר ynet, 9 בפברואר 2011
↑  שנת מאסר לשוטר יס"מ שתקף אדם במהלך הפגנות נגד מצעד הגאווה, באתר nana10‏, 4 בפברואר 2010
↑  יוסי אלי, לחץ פיזי לא מתון: מה קורה ביס"מ ירושלים?, באתר nrg‏, 9 באפריל 2009
שוטרי יס"מ נגב מאבטחים קלפיות הצבעה ביום הבחירות באופקים
שוטר יס"מ נגב בפעילות ברהט, דצמבר 2024
לוחם יס"מ תל אביב, אוגוסט 2024
שוטרי יס"מ אילת, אוגוסט 2024
שוקי תחאוכה

| --- | --- |

 מדינה:  ישראל 
 השתייכות:   משטרת ישראל
 דרגה:    ניצב
 תפקידים בשירות
 מפקד מג"ב עוטף ירושלים  מפקד מג"ב צפון  מפקד מרחב העמקים  סגן מפקד מחוז חוף  סגן מפקד מחוז צפון  מפקד מחוז צפון
 עיטורים
  עיטור המופת
 
שועאע "שוקי" תחאוכה הוא קצין משטרה ישראלי בדרגת ניצב, כיהן כמפקד מחוז הצפון.
ביוגרפיה

תחאוכה גדל בכפר כמא בן למשפחה צ'רקסית. הוא בוגר בית הספר החקלאי כדורי. התגייס למשטרת ישראל ב-1990. הוא שירת כמפקד ימ"ס רצועת עזה. במהלך שירותו עוטר בעיטור המופת של המשטרה. העיטור הוענק לו על אומץ לב שגילה במרץ 1990 בפעילות מיוחדת.
בשנים 2012–2016 שירת כמפקד מג"ב עוטף ירושלים. באוגוסט 2016 מונה למפקד מג"ב צפון. ביולי 2017 קודם לדרגת תת-ניצב ומונה למפקד מרחב עמקים. הוא הצ'רקסי הראשון בדרגה זו במשטרת ישראל. בתפקידו זה פיקד ב-2019 על גזרת הר מירון במבצע מירון (ל"ג בעומר). בעקבות המבצע בשנה זו הציע, בניגוד לקו המוביל במשטרה, להגביל את מספר המשתתפים בהילולה – הצעה שהייתה עשויה למנוע את האסון שהתרחש שנתיים מאוחר יותר, אך נדחתה בידי מפקד המחוז בזמנו אלון אסור ומחליפו שמעון לביא. ב-2020 מונה לסגן מפקד מחוז חוף וב-2021 חזר למחוז הצפון כסגן מפקד המחוז. בספטמבר 2022, לאחר פרישת מפקדו שמעון לביא בעקבות האסון, הוחלט על מינוי תחאוכה לתפקיד בדרגת ניצב.
בחודש ספטמבר 2024 ביקש לפרוש ממשטרת ישראל.
תחאוכה נשוי ואב לשניים. מתגורר בכפר כמא. הוא בעל תואר ראשון במדע המדינה ותואר שני בלימודי המזרח התיכון מאוניברסיטת תל אביב.
הערות שוליים

↑  ועדת החקירה הממלכתית לחקר אסון הר מירון: דין וחשבון, ה'תשפ"ד–2024 (עמ' 53, 138, 226 ועוד)
↑  אלון חכמון, ‏הניצב הצ'רקסי הראשון במשטרה: שוקי תחאוכה מונה למפקד מחוז הצפון החדש, באתר מעריב אונליין, 20 בספטמבר 2022
↑  אורלי הררי, עזיבה נוספת: מפקד מחוז צפון במשטרה פורש, באתר ערוץ 7, ‏3.09.24
↑  אלון חכמון, ‏משטרת ישראל בסחרור: גל העזיבות נמשך עם פרישתו של ניצב נוסף, באתר מעריב אונליין, 3 בספטמבר 2024
הפשטה

ערך זה עוסק בהגדרת המושג הכללי "הפשטה". אם התכוונתם למשמעות אחרת, ראו .
הציור משמאל מהווה הפשטה מסוימת של הציור מימין
"קומפוזיציה X", וסילי קנדינסקי, 1939
הפשטה (בלועזית: אַבְּסְטְרַקְצִיָּיה) היא פעולה מחשבתית, הכוללת הגדרה ושימוש במושג חדש, המבטא מכנה משותף של מושגים קיימים. ההפשטה מאפשרת להתייחס לעניין מסוים, בהקשר רצוי ותוך התעלמות מתכונות הפרטים שאינן רלוונטיות להקשר.
לדוגמה המושג "אדם" הוא הפשטה של הרבה סוגים של בני אדם (נשים, גברים, נוצרים, מוסלמים וכו'). כאשר טוענים טענה המשתמשת במושג המופשט, כמו "לכל אדם מגיע חופש דיבור" מתייחסים למכנה המשותף, ומתעלמים מתכונות הפרטים שאינן מעניינות בהקשר זה. בדוגמה שניתנה, לאדם מגיע חופש, ללא קשר למגדרו, דתו או תכונותיו האחרות.
הפשטה בעולם העיצוב והאמנות החזותית

הפשטה משמשת אמנים ומעצבים על מנת להביע מושגים רעיוניים בכלים ויזואליים. אין הכוונה לשימוש בסמלים אלא בשימוש בצורות מופשטות, זאת אומרת צורות שלא ניתן להגדיר אותן באמצעות מושג קונקרטי. דוגמה לכך ניתן למצוא ביצירות רבות של הציירים וסילי קנדינסקי וג'קסון פולוק.
הפשטה צורנית היא תהליך ויזואלי המבטא הפחתה של המאפיינים הצורניים של אובייקט קיים. מעצבים ואמנים משתמשים בהפשטה צורנית על מנת לקשר אסוציאטיבית בין היצירה לבין ההשראה שלה, לעיתים על מנת להצביע על תכונות נוספות של היצירה. באופן זה משתמש הצייר סלבדור דאלי בדימוי ויזואלי מופשט של פניו בציוריו.
הפשטה גאומטרית היא הפשטה המבוססת על צורות גאומטריות.
הפשטה בפסיכולוגיה

בתאוריות קוגניטיביות העוסקות בהתפתחות - ההפשטה היא פעולה מחשבתית המאפשרת לאדם לחשוב על האפשרי ולא רק על הממשי, ומכאן לעסוק בתפיסות עולם, עקרונות, ומושגים מופשטים. על פי תיאורית ההתפתחות של ז'אן פיאז'ה, יכולת חשיבה זו מתאפשרת החל מגיל 12 או 13 ועד אז יכול הילד לעסוק במושגים קונקרטיים בלבד. פיאז'ה מציין שישנן תרבויות פרימיטיביות ששלב זה אינו בא בהן לידי ביטוי, וכן שלא כל מתבגר ומבוגר זוכה להגיע לרמת חשיבה זו.
הפשטה במתמטיקה

במתמטיקה, הפשטה היא הליך מרכזי של זיקוק התכונות העקרוניות של אובייקט נחקר וזניחת תכונות אחרות ממשיות שלו שבמסגרתן נחקר במקור.
הפשטה במדעי המחשב

רעיון ההפשטה הוא אחד מהרעיונות הנשקלים בעת כתיבת אלגוריתם ליישום או תוכנית. משמעות הרעיון הוא פירוק משימה מסובכת לכמה חלקים הניתנים לפתרון פשוט ויעיל ככל האפשר, ולישמם בעיקר כפונקציות, כאשר ישנה פונקציה אחת המחברת ביניהם.
ראו גם

אמנות מופשטת
טרזן

ערך זה עוסק בדמות ספרותית. אם התכוונתם למשמעות אחרת, ראו .
| --- | --- |

ג'וני וייסמילר ומורין או'סאליבן בסרט "טרזן ובת זוגו", 1934
 הופעה ראשונה:  All-Story 
 יוצרים:  אדגר רייס בורוז 
 גילום הדמות:  קווין נילון, רון אלי, מיילס או'קיף, מייק הנרי, ג'וק מהוני, דני מילר, כריסטופר למברט, וולף לרסון, ג'ו לארה, טרוויס פימל, קספר ואן דיין, אלכסנדר סקושגורד, גורדון סקוט, גלן מוריס, Kamuela C. Searle, ג'ין פולאר, דמפסי טאבלר, גורדון גריפית', לקס ברקר, ג'יימס פירס, ג'וני וייסמילר, פרנק מריל, ברוס בנט, באסטר קרייב, אלמו לינקולן 
 מידע
 תאריך לידה:  המאה ה־19 
 מקצוע:  הרפתקן, לוכד, צ'יף, צייד, דייג
 כוחות:  דיבור בשפת החיות 
 אזרחות:  הממלכה המאוחדת 
 דמויות קשורות
 משפחה:  ויליאם קלייטון (בן דוד מצד האב) 
 אויבים:  ויליאם קלייטון 
 
טרזן (באנגלית: Tarzan) הוא דמות ספרותית, גיבור סדרת ספרים פרי עטו של הסופר אדגר רייס בורוז.
ביוגרפיה

טרזן הוא ילד אנגלי שגדל כחלק משבט קופי אדם בג'ונגל אפריקאי של קונגו בסוף המאה ה-19. טרזן נשאר לבד לאחר שהוריו נהרגו על ידי קופי אדם (מגזע שבורוז המציא). אחת הקופות (קיילה) אימצה את התינוק וגידלה אותו כשלה - אחרי שאיבדה זמן קצר קודם את הגור שנולד לה. גידולו במסגרת שבט קופים העניק לו יכולות פיזיות העולות על אלו של טובי האתלטים, כמו כן פיתח יכולת לתקשר עם הקופים והחיות בג'ונגל. משבגר נעשה למנהיגו של שבט הקופים וכן למנהיגן של חיות אחרות.
שמו האנגלי הרשמי של טרזן הוא ג'ון קלייטון השלישי, לורד גרייסטוק, על זהותו כאדם וייחוסו למד רק בבגרותו, כאשר פגש לראשונה כמה מבני מינו שנקלעו לג'ונגל, ביניהם ג'יין, לימים אהובתו.
מאוחר יותר עבר טרזן הרפתקאות שונות, בג'ונגלים באפריקה ומחוצה להם.
את הרעיון לספר שאל בורוז מ"ספר הג'ונגל" של רודיארד קיפלינג ומסיפורים שקרא על אנשים שנקלעו לג'ונגל. הסיפור הראשון יצא לאור ב-1912, פורסם תחילה בחוברת סיפורי מתח בשם "אולסטורי" ושנתיים לאחר מכן הופיע בספר ועל אף הביקורות הקשות שנמתחו על סגנונו ורדידותו, זכה להצלחה מיידית. את ההצלחה נהוג לייחס לפנטזיה האנושית, שהיא נחלתם של מבוגרים וילדים כאחד, לשוב אל גן העדן האבוד, לגלות יכולות גופניות המאפשרות להתגבר על קשיי הטבע ולמצות תכונות אנושיות אציליות. ("הפרא האציל")
טרזן בספרים

הספרים המקוריים בסדרה הם:
Tarzan of the Apes (1912)
The Return of Tarzan (1913)
The Beasts of Tarzan (1914)
The Son of Tarzan (1915–1916)
Tarzan and the Jewels of Opar (1916)
Jungle Tales of Tarzan (1916–1917)
Tarzan the Untamed (1919–1920)
Tarzan the Terrible (1921)
Tarzan and the Golden Lion (1922–1923)
Tarzan and the Ant Men (1924)
Tarzan, Lord of the Jungle (1927–1928)
Tarzan and the Lost Empire (1928–1929)
Tarzan at the Earth's Core (1929–1930)
Tarzan the Invincible (1930–1931)
Tarzan Triumphant (1931–1932)
Tarzan and the City of Gold (1932)
Tarzan and the Lion Man (1933–1934)
Tarzan and the Leopard Men (1932–1933)
Tarzan's Quest (1935–1936)
Tarzan and the Forbidden City (1938)
Tarzan the Magnificent (1936–1938)
Tarzan and the Foreign Legion (1947)
Tarzan and the Madman (1964)
Tarzan and the Castaways (1965)
בעברית יצאו לאור חלק מהכותרים חלקם תורגמו מספר פעמים בשמות שונים:
טרזן מלך הקופים
טרזן חוזר לג'ונגל
טרזן וחיות הג'ונגל
טרזן ובנו
טרזן ואוצרות אופיר
טרזן בעלילות הג'ונגל
טרזן הבלתי מנוצח
טרזן הפרא הכובש
טרזן ואריה הזהב
טרזן ואנשי הנמלה
אלוהיו של טרזן
כמו כן יצאו לאור גם ספרים נוספים שהשתמשו בדמות של טרזן כגון "עלילות טרזן בארץ ישראל" וחוברות קומיקס שונות.